વોશિંગ્ટન, ગુરુવાર અમેરિકાના રાષ્ટ્રપ્રમુખ ડોનાલ્ડ ટ્રમ્પ હવે ટ્વિટર પર કોઈ યુઝરને બ્લોક કરી શકશે નહીં. ન્યૂયોર્કની એક અદાલતે આ ચુકાદો સંભળાવ્યો છે. ન્યૂયોર્ક સર્ધન ડિસ્ટ્રિક્ટ જજે સાત ટ્વિટર ફોલોઅર્સના એક ગ્રૂપની અરજી પર ચુકાદો સંભળાવતાં જણાવ્યું છે કે આ તમામ અરજદારોને રાષ્ટ્રપ્રમુખ ડોનાલ્ડ ટ્રમ્પે પોતાના સત્તાવાર ટ્વિટર હેન્ડલથી બ્લોક કર્યા હતા અને ત્યાર બાદ આ ટ્વિટર ફોલોઅર્સના ગ્રૂપે અદાલતમાં એક અરજી દાખલ કરી હતી.